alexandrainst/scandi-wiki huggingface dataset:
David Clarke

David Leonard Clarke (født 3. november 1937, død 27. juni 1976) var en arkeolog fra Kent i England. Han studerte ved Peterhouse i Cambridge, hvor han ble en såkalt fellow i 1966. Hans arbeide innen analytisk arkeologi på slutten av 1960-tallet, hadde stor innvirkning på Europeisk arkeologi. Clarke demonstrerte betydningen av systemteorier, kvantifisering og vitenskapelig tankegang i arkeologi. Han knyttet også bånd mellom arkeologi og økologi, geografi, og antropologi, og var en foregangsfigur innen prosessuell arkeologi. Clarke ble aldri fullt godtatt av hierarkiet ved Cambridge, men var svært respektert av sine for sin jordnære, inklusive tilnærming til faget. Han døde i 1976 av blodpropp som et resultat av koldbrann i fordøyelsessystemet.

Eksterne lenker 
 Sitat fra David Clarke, fra en artikkel kalt The Loss of Innocence i American Antiquity 47:100 (1973)
 

Engelske arkeologer
Personer fra Bromley
Fødsler i 1937
Dødsfall i 1976
Svisj

Svisj er et norsk interaktivt musikkprogram som gikk på NRK-TV fra 2002 til 2012. Her kunne seerne stemme frem musikkvideoer og chatte via SMS. Programmet gikk nattestid og startet sine sendinger på NRK2 den 25. oktober 2002 og avsluttet i 2012. Konseptet ble også utviklet til å inneholde annet enn musikkvideoer og ble kalt for Jukeboks.

Konseptet og formatet ble utviklet av Teletopia Interactive og ble levert komplett til NRK som "Program på boks", inklusive videoservere, videografikkmaskiner og kontrollapplikasjoner. NRK overtok noen år senere selv produksjonen av formatet, på NRK sine egne videoservere. 

3. september 2007 ble programmet flyttet fra NRK2 til NRK3. NRK2 var på den tiden i en omdanningsfase der de gikk over til å bli en ren fakta- og aktualitetskanal.

Kategorier 
Programmet var delt opp i kategoriene:

Svisj – Det siste innen populærmusikk

Svisj Norge – Norske artister

Svisj Gull – Populær musikk fra de siste tiår

Svisj topp 10 – Forrige ukes mest populære videoer

Referanser

Eksterne lenker
 

Norske musikkprogrammer på TV
TV-produksjoner på NRK
Norske TV-serier fra 2000-årene
Norske TV-serier fra 2010-årene
Norske underholdningsprogrammer på TV
Beisfjordbrua

Beisfjordbrua, lokalt også omtalt som Ankenesbrua, er ei bru som krysser Fagernesstraumen mellom Fagernes og Ankenes i Beisfjorden i Narvik kommune i Nordland. Brua er 375 meter lang og er en del av europavei 6.

Se også
Liste over broer i Norge
Liste over broer i Norge etter lengde

Referanser

Eksterne lenker
 Bilde av brua sett fra øst.
 Bilde av Beisfjorden med brua
 Filmavisen: Åpning av Beisfjordbrua

Bjelkebroer
Broer på E6 (Norge)
Veibroer i Nordland
Veier i Narvik
Klaffebroer
Boris Gelfand

Boris Gelfand (født 24. juni 1968) er en av verdens fremste sjakkspillere. Han er født i Hviterussland, men bor nå i Israel. FIDEs ratingliste for oktober 2008 viser en rating på 2809, som tilsvarer en andreplass på listen.

I 1988 delte han seieren i verdensmesterskapet for juniorer med Peter Leko i Året etter fikk han stormestertittelen. 

I 2012 var han tittelutfordrer i VM-matchen mot regjerende verdensmester Viswanathan Anand etter at han vant kandidatturneringen i 2011. VM-matchen endte 6–6 etter de ordinære partiene, hvorpå Anand vant på tie-break med 2,5–1,5.

Referanser

Eksterne lenker 
 
 
 
  15 kritiske stillinger fra Gelfands partier

Stormestere i sjakk
Israelske sjakkspillere
Belarusere
Personer fra Minsk
Fridtjof Nilsen

Fridtjof Riege Nilsen (født 25. mai 1977) er en norsk musiker og programleder, og tidligere gitarist i rockegruppa Span. Nilsen har også spilt i Explicit Lyrics sammen med tidligere Span-kollega Jarle Bernhoft. Som programleder har han i en periode vært programleder i TV 2-programmet Sone 2. Han har også vært med i reklamefilmer for MatPrat fra 2002. Nilsen har også vært programleder for programmer som Kakekrigen, Gøy på landet og Alt for Norge.

TV-karriere 
Nilsen slo gjennom som 11-åring i da han spilte en rolle i Karlsson på taket. Siden hadde han en liten rolle i Frida – med hjertet i hånden (1991). I 2000 hadde han en liten gjesterolle i TV-såpen Hotel Cæsar som Flash. 

I 2011 ble han programleder i TVNorge, og ledet Gøy på landet sammen med Alexander Nyhagen. Gøy på landet er en serie i 44 episoder hvor byjenter sendes ut i distriktene «på jakt etter drømmebygda og drømmemannen». Byjentene kjører landet rundt i buss som stopper i kommuner som er utvalgt fordi de har et overskudd av menn, og jenter som faller for noen av bygdemennene kan bli igjen i bygda. Første sesong av programmet ble nominert til Gullruten i kategorien for beste nyskapning. Andre sesong av Gøy på landet ble sendt i 2012 i Norge. I 2011 ble rettighetene til konseptet solgt til 35 land og i 2012 ble serien sendt i blant annet Danmark, Tyskland og Frankrike.

Nyhagen og Nilsen var også programledere for Damene først på TVNorge, hvor de hjalp seks menn å bli bedre ektemenn for konene sine. I 2012 begynte de også med «Alex og Fridtjofs podcast», Norges første TV-podkast, som kommer ut hver torsdag.

Siden 2013 har han vært programleder i Kakekrigen hos FEM. Et bakeprogram med deltakere hver uke som konkurrerer om å bli den beste bakeren. I 2016 tok han over som programleder for programmet Alt for Norge, som etterfølger for Henriette Bruusgaard. 

Fridtjof Nilsen spiller i 2012 i rockebandet Dog Almighty i Norge, og i det danske rockebandet Royal Highness.

Nilsen spilte den norske stemmen til figuren Sigurd i tegneserien Tiny Toon Adventures.

Referanser

Eksterne lenker 
 
 

Norske rockemusikere
Norske gitarister
Rombaksbrua

Rombaksbrua er ei hengebru på den sekundære fylkesvei 7575 som krysser fjorden Rombaken i Narvik kommune i Nordland. Brua er 765 meter lang, med lengste spenn 325 meter og seilingshøyde 41 meter. Rombaksbrua ble åpnet 26. september 1964, og var en del av europavei 6 fra 1964 til 2018. Brua med tilførselsveier avløste fergestrekninga mellom Narvik og Øyjord, som hadde eksistert siden 1927.

Da Hålogalandsbrua, som går mellom Narvik og Øyjord, åpnet 9. desember 2018, er ikke Rombaksbrua lenger del av E6. Rombaksbrua har ei vektgrense på 90 tonn, og veien nord for Rombaksbrua er rasfarlig. Med Hålogalandsbrua sparer bilistene 17 km og 15–20 minutter på strekningen Narvik–Bjerkvik.

Se også
Liste over broer i Norge
Liste over broer i Norge etter lengde

Hengebroer
Veibroer i Nordland
Veier i Narvik
1964 i Norge
Broer åpnet i 1964
Mylla

Mylla er et vann nord i Nordmarka, på grensen mellom Lunner og Jevnaker kommune i Viken. Vannet ligger på 496 moh., nordvest for åsen Bislingflaka og øst for Lamannshaugen og Helgehaugen. Navnet Mylla brukes også om området rundt vannet, særlig om bygda ved vannets østende, opp mot Svea, mens det vestlige området kalles Vestenden.
 
Mylla var finnebygd fra 1600-tallet, og mange finske stedsnavn brukes fortsatt i området. Mylla er et mye brukt utgangspunkt for ski- og kanoturer gjennom Nordmarka.

Fauna 
I Mylla finnes det abbor, ørret, lake, sik og edelkreps.

Referanser

Eksterne lenker
 Skiforeningen, markadatabasen om Mylla

Innsjøer i Lunner
Innsjøer i Jevnaker
Nitelvvassdraget
Svinøybrua

Svinøybrua er ei veibru i Svolvær i Nordland. Brua knytter Svinøya til Austvågøya og resten av Svolvær. Brua er 359 meter lang, med hovedspenn på 24 og 22,5 meter, og seilingshøyde 14,8 meter. Svinøybrua ble åpnet i 1964. Veien over brua er kommunal.

Se også
Liste over broer i Norge
Liste over broer i Norge etter lengde

Fritt frambygg-broer
Veibroer i Nordland
Veier i Vågan
1964 i Norge
Broer åpnet i 1964
Kåkern bru

Kåkern bru er ei fritt frambygg-bru som krysser Kåkersundet mellom Flakstadøya og Moskenesøya i Nordland. Brua er 303 meter lang og har et lengste spenn på 171,5 meter. Den ble åpnet i 2002 og er en del av europavei 10.

Dagens bru erstattet ei hengebru som ble åpnet i 1961 og var 228 meter lang. Den gamle brua ble revet etter at den nye brua åpnet.

Referanser

Se også
Liste over broer i Norge
Liste over broer i Norge etter lengde

Eksterne lenker
 Structurae om nye Kåkern bru
 Structurae om gamle Kåkern bru

Fritt frambygg-broer
Broer på europavei 10
Veibroer i Nordland
Veier i Flakstad
Broer åpnet i 1961
Broer åpnet i 2002
1961 i Norge
2002 i Norge
Borgund

Borgund kan vise til:

Borgund (Vestland) – ei bygd i Lærdal kommune i Sogn og Fjordane
Borgund (Møre og Romsdal) – en tidligere kommune i Møre og Romsdal
Borgund folkehøgskole, nå Ålesund folkehøgskole – i Ålesund kommune i Møre og Romsdal
Borgund videregående skole – i Ålesund kommune i Møre og Romsdal
Egyptisk (språk)

Egyptisk var det språket som ble praktisert i oldtidens Egypt, en gren av afroasiatiske språk, og dermed beslektet med semittiske språk og flere andre språk i det nordlige Afrika. Det var et betydningsfullt språk i Orienten i oldtiden og er et av verdens eldste litteraturspråk. De eldste kjente fullstendig skriftlige setningene på oldtidsegyptisk har blitt datert til rundt 2690 f.Kr., noe som gjør det til ett av de aller eldste dokumenterte språk som er kjent, sammen med sumerisk.

I likhet med de semittiske språka ble verbene bøyd i aspekt, etter om en handling var avsluttet eller uavsluttet. Egyptisk ble snakket fram til slutten av 600-tallet i formen av koptisk. Det nasjonale språket i dagens moderne Egypt er egyptisk arabisk som gradvis har fortrengt koptisk som dagligspråket i århundrene etter den muslimske erobringen av Egypt.

Egyptisk deles inn i flere utviklingsstadier. Gammelegyptisk ble talt i de eldste dynastiene og stammer antagelig fra et uregyptisk språk som var enda eldre. Mellomegyptisk dateres til så tidlig som 1900-tallet f.Kr. Senegyptisk regnes fra omkring 1100–500 f.Kr. Deretter utviklet språket seg til det demotiske språket som ble brukt frem til 400 e.Kr. Siden utviklet språket seg til koptisk, som ble talt frem til 1600-tallet e.Kr. og fortsatt brukes i den koptiske kirken. I dag benyttes arabisk som språk i Egypt.

Egyptisk kan inndeles i seks større utviklingsperioder:

 Uregyptisk (før 2500-tallet f.Kr. )
 Gammelegyptisk (2500-tallet f.Kr. - 1900-tallet f.Kr.)
 Mellomegyptisk (1900-tallet f.Kr. - 1400-tallet f.Kr.)
 Nyegyptisk (1400-tallet f.Kr. - 600-tallet f.Kr.)
 Demotisk (600-tallet f.Kr. - 400-tallet e.Kr.)
 Koptisk (400-tallet e.Kr. - 1300-tallet)

Se også 
 Hieroglyfer
 Egypts historie

Referanser

Litteratur 
 Allen, James P. (2000): Middle Egyptian: An Introduction to the Language and Culture of Hieroglyphs. Cambridge University press. ISBN 0-521-65312-6.
 Callender, John B. (1975): Middle Egyptian. Undena Publications. ISBN 0-89003-006-5.
 Loprieno, Antonio (1995): Ancient Egyptian: A linguistic introduction. Cambridge University press. ISBN 0-521-44384-9.
 Satzinger, Helmut (2008): «What happened to the voiced consonants of Egyptian?» (PDF). 2. Acts of the X International Congress of Egyptologists. s. 1537–1546.

Utdødde språk i Afrika
Afroasiatiske språk
Tvrtko Kotromanić

Tvrtko I (født Tvrtko Kotromanić i 1338, død 1391) blir sett på som den største innfødte hersker av kongedømmet Bosnia i middelalderen. Han hersket fra 1353 til 1391, først som ban, og fra 1377 som den første bosniske kongen. 

Tvrtko I var en innfødt hersker og hans stat inneholdt mesteparten av dagens Bosnia-Hercegovina og noen deler av Kroatia og Serbia og Montenegro slik vi kjenner det i dag. Han tok landet fra et lite autonomt området til et velstående kongerike. Han døde i 1391 under mystiske omstendigheter og det er trodd at han ble forgiftet av dominikanerordenen p.g.a. interne stridigheter over hans foreslåtte giftemål med en Habsburger.

Kotromanić, Tvrtko
Kjellingstraumen bru

Kjellingstraumen bru er ei hengebru som krysser Kjellingsundet i Gildeskål kommune i Nordland. Brua er 662 meter lang, og hovedspennet er 260 meter. Brua ble åpnet i 1975 og er en del av fylkesvei 17.

Se også 
Sandhornøy bru

Liste over broer i Norge
Liste over broer i Norge etter lengde

Eksterne lenker 
 Structurae om Kjellingstraumen bru
 Bilde av brua sett fra vest.
 Bilde av brua sett fra nordøst.

Hengebroer
Veibroer i Nordland
Veier i Gildeskål
Fylkesvei 17
1975 i Norge
Broer åpnet i 1975
Hardcore

Hardcore (fra engelsk hard core, «(med) hard kjerne») kan ha flere forskjellige betydninger, blant annet:
 Hardcore (musikkstil)
 Hardcore punk 
 Hardcore elektronika (hardcore techno)
 Happy hardcore
 Hardporno

Se også
 Core (peker)

Engelske ord og uttrykk
DOA

D.O.A. er et canadisk hardcore punk-band som har holdt det gående siden 1978. Bandet har gitt ut over 20 album, og har hatt stor innflytelse på en rekke andre band, deriblant Red Hot Chili Peppers, Green Day, Offspring og No Means No.

Medlemmer 

 Joey «Shithead» Keithley – Vokal (1987–)
 Dan Yaremko – Bass (2002–)
 James Hayden – Trommer (2008–)

Diskografi

Studioalbum 

 Something Better Change (1980)
 Hardcore '81 (1981)
 War on 45 (1982)
 Bloodied But Unbowed (1984)
 Let's Wreck The Party (1985)
 The Dawning Of A New Error (1985)
 True (North) Strong And Free (1987)
 Murder (1990)
 Last Scream Of The Missing Neighbors (1990)
 Talk Minus Action Equals Zero (1991)
 Greatest Shits (1991)
 13 Flavours Of Doom (1992)
 Moose Droppings (1993)
 Loggerheads (1993)
 The Black Spot (1995)
 The Lost Tapes (1998)
 Festival Of Atheists (1998)
 Win The Battle (2002)
 War And Peace (2003)
 Live Free Or Die (2004)
 Northern Avenger (2008)

Samlealbum 

 Vancouver Complication (1979)
 Let Them Eat Jellybeans (1981)
 Rat Music For Rat People
 Something To Believe In
 Terminal City Ricochet (1990, soundtrack)
 More Than A State Of Mind
 Last Call
 Short Music For Short People (1999)
 Return of the Read Menace (1999)
 You Call This Music?! Volume 1
 P.E.A.C.E. War Compilation
 Smells Like Bleach: A Punk Tribute to Nirvana
 Rock Against Bush, Vol. 1 (2004)
 Greatest Shits (2005)
 Canucks Punk Rock (2006)

Videoutgivelser 

 Best Of Flipside
 Live at the Assassination Club (1984)
 Warrior (1986)
 The End
 Greatest Shits Video
 Smash The State (2007)

Eksterne lenker 

 
 Sudden Death Records

Band etablert i 1978
Canadiske rockegrupper
Punkrockgrupper
1978 i Canada
Hoholmen bru

Hoholmen bru er ei fritt frambygg-bru på riksvei 828 i Herøy kommune i Nordland. Brua er en del av veiforbindelsen mellom øyene Herøy og Dønna. Brua er  lang og har et hovedspenn på

Se også
Liste over broer i Norge
Liste over broer i Norge etter lengde

Fritt frambygg-broer
Veibroer i Nordland
Veier i Herøy i Nordland
Byggverk i Herøy i Nordland
Kalvøyrevet bru

Kalvøyrevet bru er ei spennbetongbru i Herøy kommune i Nordland. Brua er 298 meter lang og har et hovedspenn på 95 meter. Den er en del av fylkesvei 166, som knytter øyene Indre Øksningan og Ytre Øksningan sammen med resten av Herøy kommune.

Se også
Liste over broer i Norge
Liste over broer i Norge etter lengde

Referanser

Fritt frambygg-broer
Veibroer i Nordland
Veier i Herøy i Nordland
Byggverk i Herøy i Nordland
Brattsund bru

Brattsund bru er ei fritt frambygg-bro som krysser Brattsundet mellom Brattholmen og Storøya i Meløy kommune i Nordland. Brua er 194 meter lang og har et hovedspenn på 122 meter. Den er en del av fylkesvei 464, fastlandsforbindelsen til Åmnøya og Grønøya.

Se også

Liste over broer i Norge
Liste over broer i Norge etter lengde

Referanser

Fritt frambygg-broer
Veibroer i Nordland
Veier i Meløy
Ramsundbrua

Ramsundbrua er ei bru som krysser Ramsundet mellom Straumsneset på fastlandet og Tjeldøya i Tjeldsund kommune i Troms og Finnmark fylke. Brua er 240 meter lang, med lengste spenn 36 meter, og den ble åpnet i 1986. Den er en del av fylkesvei 7548. Brua erstattet fergeforbindelsen mellom Selnes på fastlandet og Sandnes på Tjeldøya. Fergeforbindelsen ble åpnet i 1956.

Referanser

Se også 
 Kjærfjordbrua
 Liste over broer i Norge
 Liste over broer i Norge etter lengde

Veibroer i Troms og Finnmark
Veier i Tjeldsund
1986 i Norge
Broer åpnet i 1986
Sandhornøy bru

Sandhornøy bru er ei bru som krysser Tverrsundet mellom fastlandet og Sandhornøya i Gildeskål kommune i Nordland. Brua er 374 meter lang og har et hovedspenn på 154 meter. Den har 3 spenn. Brua ble åpnet i 1989 og er en arm av fylkesvei 17.

Se også 
Kjellingstraumen bru

Liste over broer i Norge
Liste over broer i Norge etter lengde

Eksterne lenker 
 Bilde av brua sett fra sør
 Bilde av brua sett fra vest.

Fritt frambygg-broer
Veibroer i Nordland
Veier i Gildeskål
1989 i Norge
Broer åpnet i 1989
Støvsetbrua

Støvsetbrua er ei fritt frambygg-bru i Bodø (tidligere Skjerstad) kommune i Nordland. Brua krysser Misværfjorden mellom Store Sandøya og Støvset. Den er 420 meter lang og har et hovedspenn på 220 meter. Seilingshøyden er 20 meter, og brua har i alt 3 spenn. Brua ble åpnet i 1993 og utgjør en arm av fylkesvei 812.

Se også
Sandkollentunnel

Liste over broer i Norge
Liste over broer i Norge etter lengde

Eksterne lenker 
 Bilde av brua sett fra sør.

Fritt frambygg-broer
Veibroer i Nordland
Veier i Bodø
1993 i Norge
Broer åpnet i 1993
Vassås bru

Vassås bru er ei spennbetongbru på fylkesvei 1 i Bindal kommune i Nordland. Brua krysser fjorden Osan, ikke langt fra Terråk. Brua er 400 meter lang og har et hovedspenn på 160 meter. Den ble åpnet i 1980. Brua ble bygget av Høyer-Ellefsen AS. Anleggsleder Kurt-Eirik Dishington Johnsen.

Se også
Liste over broer i Norge
Liste over broer i Norge etter lengde

Fritt frambygg-broer
Veibroer i Nordland
Veier i Bindal
1980 i Norge
Broer åpnet i 1980
Eva Jensen

Eva Jensen (født 17. august 1955, død 24. april 2016) var en norsk forfatter.

Jensen gjennomførte forfatterstudiet i Bø, og hun debuterte i 1984. Hennes forfatterskap spenner over lyrikk, romaner, ungdomsromaner, barnebøker og billedbøker. Hun har mottatt en rekke litterære priser.

Bibliografi 
 Dikt og tekstar – (1984)
 Slik er det her – barnebok (1986) (illustrert av Sara Tunheim)
 Denne guten har brune kne – (1987)
 Teori nok for eit kort liv – roman (1987)
 Eg, Kristin – ungdomsbok (1988) (illustrert av Wenche Øyen)
 Ingen smertebutikk – «humoristisk folkeviseroman» (1991)
 Interessert, eg/Interessert, jeg?  – ungdomsroman, sammen med Arild Dahl (1991)
 3 x Jensen  – samleutgave (1994)
 Den rolege gule hunden med brillene – roman(1994)
 Alle i Alta kan – alfabetdikt (2000)
 Tre høns på plenen og fire egg – dikt og tekster om tall og matematikk (2002) (illustrert av Gry Moursund)
 Gullkunde – roman (2003)
  Alt kan begynne med kvitt – dikt og tekster om farger og former (2004) (illustrert av Gry Moursund)
 Djupt inne i sommaren og andre essay – (2005)
 Om drittsekkar på tre måtar  – noveller for ungdom (2008)
 Mens lyset endrar flatene  – dikt (2008)
 Skog, eller noko som har med skog å gjere  – barn/ungdom (2009) (illustrert av Anja Bjorli Dahle)
 Noen roper navnet mitt  – ungdomsroman (2012)
 Videreutdanning i lys og skugge – lyrikk, Samlaget (2014)
 Kom si, kom sa – dikt for barn, Samlaget (2017) (illustrert av Iben Sandemose)

Priser 
 Kultur- og kirkedepartementets debutantpris for barne- og ungdomslitteratur 1986, for Slik er det her
 Sokneprest Alfred Andersson-Ryssts fond 1994
 Sigmund Skard-stipendet 1995
 Blixprisen 1995
 Samlagsprisen 2004

Referanser

Kilder 
 Eva Jensen er død; forfatterforeningen.no, 27.4.2016
 Eva Jensen i NRK Forfatter

Norske romanforfattere
Norske lyrikere
Norske barnebokforfattere
Norske forfattere av ungdomsbøker
Vinnere av Samlagsprisen
Vinnere av kulturdepartementets barnebokpriser
Personer fra Salangen kommune
Personer fra Troms og Finnmark
Åkviksundet bru

Åkviksundet bru er ei fritt frambygg-bru som krysser Åkviksundet mellom øyene Dønna og Staulen i Nordland. Brua er en del av veiforbindelsen mellom Herøy og Dønna, riksvei 828. Åkviksundet bru er  lang, med hovedspenn på  og seilingshøyde  Brua har tre spenn. Den ble åpnet av kong Harald V den 19. juni 1999.

Se også 
 Liste over broer i Norge
 Liste over broer i Norge etter lengde

Eksterne lenker
 Side om Åkviksundet bru (engelsk)
 Structurae om Åkviksundet bru

Fritt frambygg-broer
Veibroer i Nordland
Veier i Herøy i Nordland
Byggverk i Herøy i Nordland
Veier i Dønna
1999 i Norge
Broer åpnet i 1999
Mauken

Mauken er et fjellmassiv i Målselv kommune i Troms. Det ligger mellom Målselvdalen i sør og Takelvdalen i nord. Fjellet har flere topper, hvorav den høyeste er Stormauken på 1 194 meter over havet. Andre topper er Mauktippen (1 151 moh.] og Maukungen (1 115 moh).

Navnet kommer av det samiske ordet for fjellvåk som er moike.

De mest stabile vinterbeitene til Mauken reinbeitedistrikt er konsentrert rundt og vest for Maukenmassivet.

I juni 1941 styrtet et tysk Junkers Ju 88-fly 50 meter nedenfor toppen. Det var elendige flygeforhold, og flygerne så ikke fjellet før de var 30 meter unna. Flyet ble totalvrak og mannskapet på tre omkom. Et par lokale personer fant en pistol ved flyvraket, ble oppdaget og sendt til konsentrasjonsleir i Tyskland.

I 2005 diskuterte investorer om de skulle bygge Målselv fjellandsby der eller på Myrefjellet, der sistnevnte ble valgt.

Referanser 

Fjell i Målselv
Reindrift
Fjell over 1000 meter
Dyrøybrua

Dyrøybrua er ei fritt frambygg-bru på fylkesvei 7842 i Dyrøy kommune i Troms. Den er 570 meter lang og krysser Dyrøysundet mellom Finnlandsneset på fastlandet og Ørnneset på Dyrøya. Brua ble åpnet 20. august 1994 og ga Dyrøya fastlandsforbindelse. Dyrøybrua avløste fergestrekningen mellom Brøstadbotn og Langhamn. Selve brua har to kjørefelt, men tilløpsveiene har bare et felt med møteplasser.

Se også
Liste over broer i Norge
Liste over broer i Norge etter lengde

Referanser

Veibroer i Troms og Finnmark
Veier i Dyrøy
1994 i Norge
Broer åpnet i 1994
Mjøsundbrua

Mjøsundbrua er ei fritt frambygg-bru som krysser Mjøsundet mellom fastlandet og Andørja i Troms. Brua er 840 meter lang. Den har et hovedspenn på 184,75 meter og en seilingshøyde på 35 meter. Den ble åpnet i 1994 og er en del av fylkesvei 848. Brua kostet 203 millioner kroner.

Brua og den nye veien gav Andørja fastlandsforbindelse, og trekantsambandet mellom Myrlandshaug i Gratangen, Sørvika på Andørja og Hamnvik på Rolla ble erstattet med et kortere fergesamband mellom Hamnvik og Sørvika. Dette sambandet ble lagt ned da Ibestadtunnelen ble åpnet i 2000.

Se også
Svarthammartunnelen
Ibestadtunnelen
Liste over broer i Norge
Liste over broer i Norge etter lengde

Referanser

Fritt frambygg-broer
Veibroer i Troms og Finnmark
Veier i Ibestad
Veier i Salangen
1994 i Norge
Broer åpnet i 1994